Държавен вестник, бр. 46, 2025 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  46
Чл. 82. При публикуване на научни резул­
тати, получени във връзка с изпълнението на 
проекти, финансирани от Фонда, в научни 
публикации, в публикувани резюмета на 
материали от форуми членовете на научния 
колектив отбелязват, че съответният резултат 
е постигнат по проект, финансиран от Фонда, 
и ако условията на изданието позволяват, 
посочват номера на договора.
Чл. 83. (1) Всяко изменение на договора 
за финансиране е предмет на допълнително 
писмено споразумение, освен когато в този 
правилник е предвидено друго. Допълнител­
ното споразумение се подписва от управителя 
на Фонда след решение на изпълнителния 
съвет.
(2) Допълнително споразумение не може 
да има за цел или за последица промяна на 
договора, която може да постави под съмне­
ние решението за финансиране на проекта 
или да доведе до неравностойно отношение 
към кандидатите, както и до увеличаване 
размера на одобреното финансиране.
(3) Искания за изменение се изпращат 
от изпълнителя до управителя на Фонда 
не по-късно от два месеца преди крайната 
дата за изпълнение на проекта или на съ­
ответния етап.
(4) Измененията в договорите за финан­
сиране по национални научни програми се 
уреждат в Насоките за кандидатстване в кон­
курса и в договорите за финансирането им.
Чл. 84. (1) При изпълнението на проекта 
ръководителят на научния колектив може да 
прави промени във финансовия план чрез 
прехвърляне между различните групи допус­
тими преки разходи, при условие че прераз­
пределението не надвишава 20 процента от 
общия размер на допустимите преки разходи 
за съответния етап на проекта.
(2) В случаите по ал. 1 ръководителят 
на научния колектив писмено уведомява 
ръководителя на базовата организация и 
партньорите, ако има такива, и управителя 
на Фонда. Уведомлението се прилага към 
съответния финансов отчет, без да се подписва 
допълнително споразумение към договора за 
финансиране. Това преразпределение следва 
да се подаде в отчета за етапа, за който е 
направено.
(3) Редът по ал. 1 се прилага и при прехвър­
ляне на средства за следващ етап на проекта 
или за използване на средства в периода до 
получаване на финансирането за следващия 
етап при наличие на неизразходвани сред­
ства от отчитания етап. При необходимост 
в периода до получаване на финансиране 
за следващ етап могат да бъдат използвани 
собствени средства на организацията. В тези 
случаи финансовите средства се отчитат 
във финансовия отчет за следващия етап. 
При незадоволителна оценка на проекта за 
отчитания етап всички средства, получени 
от Фонда и изразходвани по реда на тази 
алинея, се възстановяват на Фонда.
(4) В случай че са необходими промени 
във финансовия план, предвиждащи прераз­
пределение, надвишаващо 20 процента, но 
не повече от 30 процента от допустимите 
преки разходи по проекта за определен етап, 
промените се осъществяват по реда на чл. 83.
(5) При промените по ал. 1, 2 или 3 не 
могат да се нарушават ограниченията върху 
изразходване на финансовите средства, по­
сочени в този правилник или в Насоките за 
кандидатстване в конкурса. Промените не 
могат да са свързани или да водят до прераз­
пределение на средства между партньорите, 
ако има такива.
Чл. 85. (1) Не се допускат промени в 
работната програма на проекта, които за­
сягат повече от 30 процента от планираните 
дейности и/или очакваните резултати, или 
промени, които водят до промяна на вида 
на изследванията съгласно чл. 5, ал. 3.
(2) Промени, засягащи по-малко от 20 
процента от планираните дейности и/или 
очакваните резултати за съответния етап от 
проекта, могат да се извършат след писмено 
мотивирано уведомление от ръководителя на 
научния колектив до управителя на Фонда. 
В този случай не се подписва допълнително 
споразумение към договора за финансиране.
(3) Промени, засягащи повече от 20 
процента, но не повече от 30 процента от 
планираните дейности и/или очакваните 
резултати, могат да се извършат по реда на 
чл. 83.
Чл. 86. (1) Промени в състава на науч­
ния колектив на проекта се допускат по 
изключение в интерес на изпълнението му 
и могат да бъдат направени въз основа на 
мотивирано предложение на ръководителя 
и/или на научния колектив, утвърдено от 
ръководителя на базовата организация, и 
на партньорите, ако има такива. Към пред­
ложението се прилага писмено съгласие на 
напускащите и/или на новите членове на 
колектива. Членове на изпълнителния съвет, 
взел решение за финансиране на проекта, 
на временната научно-експертна комисия, 
оценявала проектни предложения по съот­